**A programozás alapjai 2**

**Nagy házi feladat / 1  
Az elkészítendő program specifikációja**

**Tóth Ádám László  
TK6NT3**

A házi feladatot a tárgyhonlapon közzétett listából választottam. Jelen dokumentumban  
szeretném ismertetni a feladat kiadott leírását (1), valamint az általam kigondolt program specifikációját (2).

**1.Feladatkiírás**  
**Telefonkönyv**Tervezze meg egy telefonkönyv alkalmazás egyszerűsített objektummodelljét, majd valósítsa azt meg! A telefonkönyvben kezdetben az alábbi adatokat akarjuk tárolni, de később bővíteni akarunk:

* Név (vezetéknév, keresztnév)
* becenév
* cím
* munkahelyi szám
* privát szám

Az alkalmazással minimum a következő műveleteket kívánjuk elvégezni:

* adatok felvétele
* adatok törlése
* listázás

A rendszer lehet bővebb funkcionalitású (pl. módosítás, keresés), ezért nagyon fontos, hogy jól határozza meg az objektumokat és azok felelősségét. Demonstrálja a működést külön modulként fordított tesztprogrammal! A megoldáshoz ne használjon STL tárolót!

**2.Specifikáció**

A **Telefonkönyv** program egy egyszerű, adatbáziskezelő jellegű program, objektum orientált alapokon megvalósítva.   
Többek között képes a fent említett adatok felvételére szabványos bemenetről, azok listázására és adott adatok törlésére. Ezen felül a felhasználó kereshet az eltárolt adatok között, és módosíthatja az általa választott adatokat.   
A program kezelése karakteres felületen keresztül történik. Az adatok funkciójuknak megfelelően szöveges formában, dinamikusan kezelt memóriaterületen kerülnek eltárolásra. A keresés során a felhasználó az általa választott paraméterek (eltárolt adatok) között kedvére kereshet.  
A feladat részeként elkészítek egy tesztprogramot is, ami szemlélteti a megvalósított program funkcionalitását.

**2020.04.06**